Reacția lui Voiculescu privind reducerea salariilor medicilor: "Zvonuri împrăștiate de diverse persoane iresponsabile“.
Vlad Voiculescu a negat informațiile legate de o posibilă reducere a salariilor medicilor, personalului ATI sau a celor care duc greul pandemiei. Ministrul Sănătății a scris pe Facebook că "a fost surprins să afle de zvonurile împrăștiate de diverse persoane iresponsabile“. Voiculescu: "Poziția Ministerului Sănătății vă asigur că este clară: nici gând“.
Ministrul Sănătății a reacționat pe Facebook cu privire la informațiile legate de o posibilă reducere a salariilor medicilor, personalului ATI sau a celor care duc greul pandemiei.Voiculescu s-a declarat "surprins să afle de zvonurile împrăștiate de diverse persoane iresponsabile“ și a asigurat că "poziția Ministerului Sănătății este clară: nici gând“."Am fost astăzi în vizită la un centru de vaccinare și la un spital. Am fost surprins să aflu de zvonurile împrăștiate de diverse persoane iresponsabile că guvernul ar avea în plan reducerea veniturilor medicilor în general, a personalului ATI sau a celor care duc în momentul ăsta greul pandemiei. Nu a fost nicio discuție în guvern sau în coaliție despre așa ceva, iar poziția Ministerului Sănătății vă asigur că este clară: nici gând", a scris Vlad Voiculescu, pe Facebook. Președintele Comisiei ATI din Ministerul Sănătății, prof.dr. Dorel Săndesc, a anunțat că medicii vor demisiona în bloc dacă li se va tăia salariul și se vor organiza în societate care va acorda servicii de specialitate spitalelor, pe bază de contract. "E incalificabil ce face clasa politică", spune el. Săndesc a afirmat că există discuții despre taierea salariile din domeniul medical și amenință că medicii ATI vor demisiona în bloc.